recursal/SuperWikiNEXT-32B huggingface dataset:
**Naiyarat Thanawaigoses** (Bahasa Thai: นัยรัตน์ ธนไวทย์โกเศสcode: th is deprecated ; lahir (1990-09-17)17 September 1990) atau **Pang** (แป้งcode: th is deprecated  ) ialah penggiat YouTube Thailand, yang terkenal melalui penstriman permainan video berbahasa Thai di saluran YouTube-nya, **zbing z.** Beliau mula membina video sejak tahun 2014. Akaunnya salah satu saluran strim langsung paling popular di Thailand dengan lebih dari 18 juta pelanggan pada 2 Oktober 2023. 

Naiyarat dilahirkan di Bangkok, Thailand. Beliau lulus dari Universiti Dewan Perniagaan Thai. Pada April 2014, beliau memulakan strim langsung permainan video di saluran YouTube-nya. Permainan yang dimainkan biasanya bergenre seram. Beberapa tahun kemudian, beliau menjadi terkenal kerana membuat panduan bermain permainan video *Ark: Survival Evolved*. Tidak lama selepas video yang tular itu, Zbing Z disertai oleh ejen media pempengaruh *Online Station* pada 2016. Sebelum akhir tahun, Zbing Z berjaya mencapai bilangan sejuta pelanggan di YouTube. Pada 2019, Zbing Z telah melampui bilangan 10 juta pelanggan pada akaunnya. Zbing Z dianggap sebagai akaun YouTube permainan video penstriman langsung pertama di Thailand.

Naiyarat dianggap seorang pempengaruh dan selebriti terkenal di Thailand. terutamanya dalam kalangan kanak-kanak dan remaja. Pada 2019, beliau menjadi pempengaruh yang paling digemari kanak-kanak Thai menurut tinjauan impian kerjaya pada murid sekolah dasar. Pada 2021, beliau dimasukkan dalam sebuah tinjauan sebagai salah seorang 100 orang Thai yang mempunyai hati yang gemar kerjaya oleh Ejensi Inovasi Kebangsaan.

Rujukan
-------

1. ↑  Srimaneekulroj, Kanin (29 November 2017). "The game-playing life". *Bangkok Post*. Dicapai pada 22 April 2021.
2. ↑  ฐิติพล ปัญญาลิมปนันท์; วสวัตติ์ ลุขะรัง (14 September 2018). "รู้จัก zbing z. เกมแคสเตอร์ที่มีผู้ติดตามกว่า 6 ล้านคน". *BBC News Thai* (dalam bahasa Thai). Dicapai pada 22 April 2021.
3. ↑  Game Caster จากศูนย์ถึงล้าน : เปิดชีวิต แป้ง zbing z. ทุน 199 สู่สตูดิโอสุดอลังการ (คลิป)
4. ↑  แป้ง zbing z. เจ้าหญิงแห่งวงการเกม
5. ↑  ผลสำรวจชี้ 2562 เด็กไทยอยากเป็น "คุณหมอ" มากที่สุด แซง ครู แชมป์เก่า
6. ↑  "หมอ" ขึ้นอันดับ 1 อาชีพในฝันปีเด็กไทยปี 62 ส่วน "BNK48" นำโด่งไอดอลขวัญใจเด็กไทยปีนี้
7. ↑  วันเด็ก : ผลสำรวจพบเด็กไทย 'อยากเป็นหมอ' สูงสุด ส่วน 'นักแคสเกม-อีสปอร์ต' ติดอันดับ 5
8. ↑  "Zbing z." ติด 1 ใน 100 คนไทยที่ได้รับการคัดเลือกจากสำนักงานนวัตกรรมแห่งชาติ
Filem **Kabus Tengahari** merupakan sebuah filem Melayu yang diterbitkan di Malaysia pada 1982. Filem Kabus Tengahari diterbitkan dalam bentuk filem warna.

Filem Kabus Tengahari mula ditayangkan pada 22 Februari 1982 di pawagam seluruh negara. Menampilkan Sarimah Ahmad, Aziz Jaafar dan ramai lagi.

Pengarah
--------

Filem Kabus Tengahari diarah oleh pengarah S. Sudarmaji dan Sarimah Ahmad pada 1982.

Ringkasan
---------

Junaidah dipenjarakan kerana mencederakan suaminya yang tidak bertanggung jawab. Setelah dibebaskan, Junaidah dilamar pula oleh Burhanudin, seorang ahli perniagaan yang telah kematian isteri. Burhanudin mempunyai seorang anak lelaki, Johari yang sedang menuntut di Sydney manakala Junaidah pula mempunyai seorang anak perempuan bernama Syakila. Johari terpaksa pulang ke Malaysia kerana keputusan pelajarannya yang merosot. Dia merasa kurang senang dengan tindakan ayahnya yang berkahwin dengan seorang bekas banduan tanpa pengetahuannya. Dalam diam Johari menjalinkan hubungan cinta dengan Syakila tanpa pengetahuan orang tua mereka. Hubungan dalam keluarga Burhanudin semakin tegang, tambahan pula dengan kehadiran bekas suami Junaidah yang masih berdendam dengannya. Nasib malang menimpa Junaidah apabila dia lumpuh sebelah tangan dan kaki setelah ditikam oleh bekas suaminya itu.

Pelakon
-------

* Sarimah Ahmad sebagai Junaidah
* Aziz Jaafar
* Noraisah Ishak
* Ali Fiji
* M. Jamil

Lagu
----

* Menanti Hari Esok\*

Pencapaian
----------

1.

Lihat juga
----------

* Kabus Tengahari

Pautan luar
-----------

* Kabus Tengahari[*pautan mati kekal*]
* Kabus Tengahari
**Chermin** ialah sebuah filem seram Malaysia yang mula ditayangkan pada 22 Mac, 2007 arahan Zarina Abdullah. Dibintangi Deanna Yusoff, Natasha Hudson, Khatijah Tan dan Farid Kamil.

Ringkasan
---------

Templat:Spoiler
**Chermin** adalah kisah seram yang mendebarkan mengenai seorang perempuan yang rohnya terperangkap dengan dendam dalam sebuah cermin antik. Plot cerita ini bertumpu kepada Nasrin yang mengalami kecacatan pada mukanya akibat kemalangan jalan raya yang penuh misteri. Nasrin mendapati dirinya begitu tertarik kepada sebuah cermin antik warisan keluarga yang ditemui oleh ibunya. Akhirnya, Nasrin menjadi obses dengan cermin tersebut sehingga mengagumi roh cermin itu dalam usahanya mengembalikan kecantikan wajahnya. Harga yang harus dia bayar ialah memuaskan tuntutan cermin tersebut yang menuntut darah dan dendam. Apakah dia sanggup mengorbankan cinta demi keangkuhannya? Adakah dia mampu melihat ke dalam dirinya dan melihat kecantikan dalamannya? Atau apakah yang tercermin di hatinya adalah bayangan cermin itu?

Pelakon
-------

* Deanna Yusoff sebagai Mastura
* Natasha Hudson sebagai Nasrin
* Khatijah Tan sebagai Mak Siti
* Farid Kamil sebagai Yusof
* Maimon Mutalib sebagai Mak Ngah
* Sheila Mambo sebagai Minah
* Soffi Jikan sebagai Zakaria
* Farah Ahmad sebagai Rosnah
* Catriona Ross sebagai Yasmin
* Haeriyanto Hassan sebagai Hassan
* Lisdawati sebagai Zahrah
* Mustapha Maarof sebagai Pak Din
* M. Rajoli sebagai Pak Ungku
* Ghazali Abu Noh sebagai Bomoh
* Mak Jah sebagai Mak Andam

Rujukan
-------

Pautan luar
-----------

* Info mengenai Filem Chermin di Laman Web Sinema Malaysia Diarkibkan 2007-09-28 di Wayback Machine
**Kuasa veto** merujuk kepada hak yang diberi kepada seseorang atau sesuatu kumpulan untuk menolak sebarang keputusan undang-undang yang diluluskan oleh beberapa ahli yang lain. *Veto* berasal dari bahasa Latin yang bermaksud "saya melarang" diungkapkan konsul dan tribunus yang boleh menghalang sebarang titah perintah diluluskan Senat Rom.

Biasanya hak ini terhad sebab eksekutif dan penggubal undang-undang mempunyai tanggungjwab serta tugas yang berlainan seperti termaktub di dalam konsep pembahagian kuasa.

Kuasa veto
----------

Di bawah perlembagaan Amerika Syarikat misalnya, Presiden mempunyai kuasa veto ke atas sebarang rang undang-undang yang diluluskan Kongres. Namun kuasanya adalah terhad dan ia boleh dimansuhkan dengan undi dua pertiga dari kedua-dua dewan Kongres.

Rujukan
-------

1. ↑  *Muhammad Alif Adha Bin Samad*. 2000. m/s. 1–2. ISBN 978-0-88706-802-7.

|  |  |
| --- | --- |
| Ikon tunas | Rencana tentang politik ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Sekolah Kebangsaan Kampung Keningau** atau nama ringkasnya *SK Kg Keningau*, merupakan sebuah Sekolah kebangsaan yang terletak di pinggir bandar Keningau dan hanya mengambil masa kira-kira 10 minit sahaja memandu kereta ke pusat bandar. Alamat SK.Kg.Keningau adalah;

Peti Surat 1266

89008 Keningau

Pada 2022, Sekolah Kebangsaan Kampung Keningau mempunyai 251 pelajar lelaki dan 185 pelajar perempuan, menjadikan jumlah keseluruhan murid seramai 436 orang. Jumlah ini tidak termasuk murid pra-sekolah yang seramai kira-kira 50 orang. Bilangan guru pula seramai 34 orang guru.

Sejarah
-------

Sekolah Kebangsaan Kampung Keningau ,Sabah telah diasaskan oleh Encik Alip Bin Jubang pada tahun 1961. Beliau dilahirkan pada tahun 1940 di Kampung Keningau, Sabah. Mendapat pendidikan awal di Government Primary School (GPS) dan seterusnya di peringkat menengah di sekolah Inggeris St. Francis Xavier School Keningau,. Beliau diterima menjadi Guru Pelatih pada tahun 1961. Sekolah pertama tempat beliau bertugas adalah Native Voluntary School (NVS) di Kampung Keningau, Sabah.

 

Beliau telah menyumbangkan khidmat bakti dan berkecimpung dalam bidang pendidikan lebih dari 30 tahun sehingga beliau bersara pada Tahun 1995. Beliau pernah bertugas di beberapa buah sekolah di daerah Keningau dengan memegang jawatan sebagai Guru Besar. Setelah bersara beliau dilantik sebagai Ketua Kampung , Kampung Samalang.

  

Sekolah ini telah didirikan pada tahun 1961 yang dikenali sebagai Native Voluntary School (NVS). Sekolah ini dibina di sebuah kawasan dalam anggaran lebih kurang 3 ekar di bawah kelolaan penduduk kampung Keningau. Encik Alip Bin Jubang merupakan guru besar pertama di sekolah ini. Beliau adalah anak jati penduduk kampung ini.

Dalam tahun 1963, NVS telah diambilalih oleh Kerajaan Negeri Sabah dan sekolah ini dinamakan Government Primary School (GPS) sehingga tahun 1966. Dalam tahun yang sama, nama sekolah ini dituKarkan kepada Sekolah Rendah Kebangsaan Kampung Keningau. Sekolah ini bertaraf Gred C. Memandangkan ketika itu bilangan murid dan tenaga pengajar adalah tidak ramai. Kemudahan fizikal yang dimiliki oleh sekolah ini hanyalah dua buah bangunan yang memuatkan empat buah bilik darjah dan sebuah rumah guru.

Pencapaian
----------

Alamat
------

Sekolah Kebangsaan Kampung Keningau
Peti Surat 1266
89008, Keningau
Sabah, Malaysia
Telefon = 6087334494
Fax = TIADA

Pautan luar
-----------

* Sekolah Kebangsaan Kampong Keningau
**Venera 1**, juga dikenali sebagai **Venera-1VA No.2** dan kadang-kadang di Barat sebagai **Sputnik 8** adalah kapal angkasa pertama yang terbang melintasi Zuhrah, sebagai sebahagian daripada program Venera Kesatuan Soviet.  Dilancarkan pada bulan Februari 1961, ia terbang melintasi Zuhrah pada 19 Mei tahun yang sama, bagaimanapun hubungan radio dengan suar telah hilang sebelum lintas lalu, menyebabkan ia tidak mengembalikan apa-apa data.

Kapal angkasa
-------------

Venera 1 adalah 643.5-kilogram (1,419 lb) suar terdiri daripada badan silinder 1.05 meter (3 ka 5 in) diameter diatasnya kubah, dengan ketinggian penuh 2.035 meter (6 ka 8.1 in). Ia diberikan tekanan pada 1.2 standard atmosphere (120 kPa) dengan nitrogen kering, dengan kipas dalaman bagi mengekalkan taburan haba yang sekata. Dua panel suria mengunjur dari silender, mencaj bateri zink-perak. Antena parabolik jaring logam 2-meter direka bagi menghantar data dari Zuhrah ke Bumi pada frekuensi 922.8 MHz. Tiang antena 2.4-meter digunakan bagi menghantar isyarat gelombang pendek semasa fasa berhampiran dengan Bumi. Antena Semiarah "quadripole" dipasang pada panel suria memberikan telimetri rutin dan hubungan telearahan dengan Bumi semasa dalam misi, pada gelombang radio desimeter dikutub-bulat.

Suar itu dilengkapi dengan peralatan saintifik termasuk magnetometer pintu fluks dilekatkan kepada tiang antena, dua perangkap ion untuk mengukur angin solar, pengesan mikrometeorite, dan tiub kaunter Geiger dan alat pengerdip Iodide Sodium untuk mengukur sinaran kosmik. Satu eksperimen dilekatkan pada satu panel solar untuk mengukur suhu lapisan ujian. Radiometer Inframerah dan / atau ultraungu mungkin turut dimasukkan. Kubah ini mengandungi enjin KDU-414 yang digunakan untuk pembetulan pertengahan jalan. Kawalan suhu telah dicapai melalui bidai haba bermotor.

Semasa sepanjang penerbangan, Venera 1 distabilkan melalui putaran. Ia merupakan kapal angkasa pertama yang direka untuk melakukan pembetulan pertengahan perjalanan, dengan memasukkan mod penstabilan 3-paksi, menetapkan pada Matahari dan bintang Canopus. Sekiranya ia sampai ke Zuhrah, ia akan memasuki mod penstabilan 3-paksi lain, menetapkan Matahari dan Bumi, dan menggunakan antena parabola buat kali pertama untuk menghantar data.

Lihat juga
----------

* Venera
* Mariner 2

Rujukan
-------

1. ↑  NSSDC Spacecraft 1961-003A Diarkibkan 2012-02-22 di WebCite (NASA Goddard Space Center), accessed August 9, 2010

Pautan luar
-----------

|  |  |
| --- | --- |
|  | Wikimedia Commons mempunyai media berkaitan: ***Venera 1***. |

* The Soviet Exploration of Venus
* Diarkibkan 2012-02-22 di WebCite

| * l
* b
* s
Program Venera |
| --- |
| 
* Tyazhely Sputnik
* Venera 1
* Venera 2MV-1 No.1
* Venera 2MV-1 No.2
* Venera 2MV-2 No.1
* Kosmos 21
* Venera 3MV-1 No.2
* Kosmos 27
* Venera 2
* Venera 3
* Kosmos 96
* Venera 4
* Kosmos 167
* Venera 5
* Venera 6
* Venera 7
* Kosmos 359
* Venera 8
* Kosmos 482
* Venera 9
* Venera 10
* Venera 11
* Venera 12
* Venera 13
* Venera 14
* Venera 15
* Venera 16
* Venera-D

 |

Templat:Venus spacecraft
Jeram Mengaji / Jeram Mak Nenek ini baru dibuka pada tahun 2005, dan masih dalam pembangunan,Ianya terletak lebih kurang 6 km dari Pekan Selising atau 22 km dari Bandar Pasir Puteh. Jeram ini bakal dibangunkan sebagaimana Jeram Pasu dan Jeram Linang. Ianya terletak agak pedalaman dan belum diketahui oleh orang ramai. Jeram ini sesuai untuk aktiviti keluarga dan riadah hujung minggu. Jeram ini akan dibangunkan sepenuhnya untuk kunjungan orang ramai agar ianya dapat menjadi salah satu pusat rekreasi yang sedia ada dan dikenali umum.

Terletak 8 km dari Pekan Selising atau 25 km dari Bandar Pasir Puteh,pengangkutan yang boleh sampai di sini hanyalah teksi, tetapi juga disediakan bas sehingga ke Pekan Selising,tambang bas dari Pasir Puteh ke Pekan Selising RM 1.00, dan tambang teksi dari Pekan Selising ke Jeram Mengaji ialah RM 3.00 seorang manakala tambang teksi dari Bandar Pasir Puteh ke Selising ialah RM 2.00 seorang.

1. ↑  "salinan arkib". Diarkibkan daripada yang asal pada 2015-01-19. Dicapai pada 2015-01-18.
**Student Central** ialah fasiliti pelajar Universiti London. Ia sebelum ini merupakan kesatuan pelajar bersekutuan Universiti London, yang dikenali sebagai **Kesatuan Universiti London** (biasa disingkat sebagai ULU, dsbt. 'yoo-loo'), yang ditutup dan diubah menjadi Pusat Pelajar pada Ogos 2014. Sejak penutupan tadbir urus pelajarnya, setiap pelajar terutamanya bergabung dengan kesatuan pelajar kolej individu mereka, kerana Universiti London ialah struktur persekutuan yang merangkumi banyak kolej konstituen.

ULU menyediakan pelbagai perkhidmatan secara antara kolej, termasuk aktiviti kebudayaan, rekreasi dan sukan. Bangunan tujuh tingkatnya di Malet Street, Central London, bersebelahan dengan Birkbeck, University of London, termasuk bar, restoran, kedai, bank, kolam renang dan tempat muzik secara langsung.

Pada tahun 2021 diumumkan bahawa Pusat Pelajar akan ditutup dan universiti akan memajakkan bangunan itu kepada Kolej Birkbeck sebagai pengembangan ruang pengajaran mereka.

Rujukan
-------

1. ↑  "Welcome to your new Student Central!". 3 September 2014. Diarkibkan daripada yang asal pada 3 December 2018. Dicapai pada 2 December 2018.
2. ↑   Diarkibkan Mei 31, 2013, di Wayback Machine
3. ↑   Diarkibkan Mac 23, 2010, di Wayback Machine
4. ↑  Farah Sheikh (4 June 2021). "Student Central is closing down and removing its pool". *The Tab*. Diarkibkan daripada yang asal pada 19 July 2021. Dicapai pada 3 August 2021.
5. ↑  "Campus expansion opens door to new, modern student hub at Birkbeck". *Birkbeck, University of London*. 3 August 2021. Diarkibkan daripada yang asal pada 3 August 2021. Dicapai pada 3 August 2021.

Pautan luar
-----------

* Student Central, London (successor body to ULU)
Bahagian luar Maida Vale Studios pada tahun 2020
**Maida Vale Studios** ialah kompleks tujuh studio bunyi BBC, di mana lima daripadanya digunakan secara tetap, di Delaware Road, Maida Vale, barat London.

Ia telah digunakan untuk merakam beribu-ribu muzik klasik, muzik popular dan sesi drama untuk BBC Radio 1, BBC Radio 2, BBC Radio 3, BBC Radio 4 dan BBC Radio 6 Music dari 1946 hingga kini. Pada 30 Oktober 2009, BBC Radio 1 meraikan 75 Tahun Maida Vale dengan memainkan 75 lagu yang dirakam di studio selama ini secara eksklusif. Snow Patrol memainkan set langsung dari studio dengan Fearne Cotton untuk meraikan 75 tahun muzik secara langsung dari tempat tersebut.

Pada Jun 2018, BBC mengumumkan penutupan studio. Pada Mei 2020, England Bersejarah menetapkannya sebagai Bangunan Tersenarai Gred II. BBC merancang untuk mengosongkan premis itu menjelang 2025, berpindah ke pembangunan baharu yang merupakan sebahagian daripada Taman Olimpik, menawarkan kemudahan berteknologi tinggi dan dua ruang untuk konsert awam.

Pada Ogos 2023, studio itu dijual kepada perkongsian antara Tim Bevan & Eric Fellner, dan Hans Zimmer & Steven Kofsky.

Rujukan
-------

1. ↑  "BBC to leave iconic Maida Vale studios". *BBC News*. 5 June 2018. Dicapai pada 16 April 2019.
2. ↑  "BBC Maida Vale Studios, Non Civil Parish - 1463441". *Historic England* (dalam bahasa Inggeris). Dicapai pada 8 May 2020.
3. ↑  Kanter, Jake (17 February 2022). "BBC ordered to preserve Maida Vale studios". *The Times* (dalam bahasa Inggeris). ISSN 0140-0460. Dicapai pada 2022-02-17.
4. ↑  Saville, Alice. "Sad news: the legendary BBC Maida Vale recording studio is going on sale today". *Time Out London* (dalam bahasa Inggeris). Dicapai pada 2023-01-25.
5. ↑  "BBC confirms sale of its Maida Vale Studios". *www.bbc.co.uk* (dalam bahasa Inggeris). Dicapai pada 2023-08-14.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Maida Vale Studios*** |

* BBC Radio Resources
* BBC symphony Orchestra
* BBC heritage
* Radiophonic workshop Early days
* Recordings by the Fall
* The Cravats Peel Sessions
* The Clash Peel Sessions
* BBC Elstree Concert Band
| Kod ATC N: Sistem saraf |
| --- |
| * **N01** Anestetik
* **N02** Analgesik
* **N03** Antiepileptik
* **N04** Ubat anti-Parkinson
* **N05** Psikoleptik
* **N06** Psikhoanaleptik
* **N07** Ubat sistem saraf lain
 |
| ATCvet sahaja |
| * **QN51** Produk eutanasia haiwan
 |
| 
Kod ATC lain |
| 
* A
* B
* C
* D
* G
* H
* QI
* J
* L
* M
* N
* P
* R
* S
* V

 |

**Kod ATC N03** *Antiepileptik* ialah subkumpulan terapeutik Sistem Pengelasan Bahan Kimia Terapeutik Anatomi, sistem kod huruf-nombor yang dibangunkan oleh Pertubuhan Kesihatan Sedunia (WHO) untuk mengelaskan ubat dan produk perubatan lain. Subkumpulan N03 ialah sebahagian daripada kod anatomi N *Sistem saraf*.

Kod kegunaan veterinar (Kod ATCvet) boleh dihasilkan dengan meletakkan huruf Q di hadapan kod ATC manusia: contohnya, **QN03**.   
Pengelasan ATC peringkat kebangsaan mungkin memiliki kod tambahan yang tidak ada dalam senarai ini yang menuruti versi WHO.

N03A Antiepileptik
------------------

### N03AA Barbiturat dan terbitan

N03AA01 Metilfenobarbital
N03AA02 Fenobarbital
N03AA03 Primidon
N03AA04 Barbeksaklon
N03AA30 Metarbital
### N03AB Terbitan hidantoin

N03AB01 Etotoin
N03AB02 Fenitoin
N03AB03 Asid amino(difenilhidantoin) valerik (neositrulamon)
N03AB04 Mefenitoin
N03AB05 Fosfenitoin
N03AB52 Fenitoin, campuran
N03AB54 Mefenitoin, campuran
### N03AC Terbitan oksazolidina

N03AC01 Parametadion
N03AC02 Trimetadion
N03AC03 Etadion
### N03AD Terbitan suksinimida

N03AD01 Etosuksimida
N03AD02 Fensuksimida
N03AD03 Mesuksimida
N03AD51 Etosuksimida, campuran
### N03AE Terbitan benzodiazepina

N03AE01 Klonazepam
### N03AF Terbitan karboksamida

N03AF01 Karbamazepina
N03AF02 Okskarbazepina
N03AF03 Rufinamida
N03AF04 Eslikarbazepina
### N03AG Terbitan asid lemak

N03AG01 Asid valproik
N03AG02 Valpromida
N03AG03 Asid aminobutirik
N03AG04 Vigabatrin
N03AG05 Progabida
N03AG06 Tiagabina
### N03AX Antiepileptik lain

N03AX03 Sultiam
N03AX07 Fenasemida
N03AX09 Lamotrigina
N03AX10 Felbamat
N03AX11 Topiramat
N03AX13 Pheneturida
N03AX14 Levetirasetam
N03AX15 Zonisamida
N03AX17 Stiripentol
N03AX18 Lakosamida
N03AX19 Karisbamat
N03AX21 Retigabina
N03AX22 Perampanel
N03AX23 Brivarasetam
N03AX24 Kanabidiol
N03AX25 Senobamat
N03AX26 Fenfluramina
N03AX27 Ganaksolon
N03AX30 Beklamida
QN03AX90 Imepitoin
QN03AX91 Kalium bromida

Rujukan
-------

1. ↑  "ATC (Anatomical Therapeutic Chemical Classification System) – Synopsis". Institut Kesihatan Kebangsaan. Dicapai pada 1 Februari 2020.
2. ↑  World Health Organization. "Anatomical Therapeutic Chemical (ATC) Classification". Pertubuhan Kesihatan Sedunia. Dicapai pada 3 Januari 2022.
3. ↑  "Structure and principles". Pusat Kerjasama Metodologi Statistik Dadah WHO. 15 Februari 2018. Dicapai pada 3 Januari 2022.
4. ↑  "ATC/DDD Index 2022: code N03" (dalam bahasa Inggeris). Pusat Kerjasama Metodologi Statistik Dadah WHO.
5. ↑  "ATCvet Index 2022: code QN03". Pusat Kerjasama Metodologi Statistik Dadah WHO.

Templat:Antisawan
**Atrium** merupakan satu daripada dua ruang jantung di bahagian atas yang menerima darah daripada sistem peredaran darah dalam badan. Darah di dalam atrium bakal di pam ke dalam bahagian ventrikel jantung melalui injap bikuspid di bahagian kiri jantung dan injap trikuspid di bahagian kanan jantung.

Terdapat dua bahagian atrium di dalam jantung manusia – atrium kiri menerima darah daripada peredaran pulmonari manakala atrium kanan pula menerima darah daripada vena kava dalam sistem peredaran sistemik.

Struktur
--------

Atrium dan ventrikel kanan sering dirujuk sebagai jantung kanan secara bersama-sama, manakala atrium dan ventrikel kiri dirujuk sebagai jantung kiri secara bersama-sama. Disebabkan atrium tidak mempunyai injap di saluran masuknya, denyutan vena ialah normal, dan boleh dikesan dalam urat jugulum yang dirujuk sebagai tekanan vena jugulum. Secara dalaman, atrium mempunyai otot pektinat yang kasar dan *crista terminalis* – yang bertindak sebagai sempadan di dalam bahagian atrium dan bahagian yang berdinding licin di atrium kanan; *sinus venarum*, yang berasal daripada *sinus venosus*. *Sinus venarum* merupakan sisa matang bagi *sinu venosus* dan mengelilingi bukaan vena kava dan sinus koronari.

Rujukan
-------

1. ↑  "Roles of Your Four Heart Valves" (dalam bahasa Inggeris). American Heart Association. 8 May 2020. Diarkibkan daripada yang asal pada 20 June 2010.
2. ↑  Tidy, Colin (20 December 2021). "Jugular Venous Pressure: Causes and Prognosis". *Patient* (dalam bahasa Inggeris).
3. ↑  Applefeld, Mark M. (1990). "The Jugular Venous Pressure and Pulse Contour". Dalam Walker, H. Kenneth; Hall, W. Dallas; Hurst, J. Willis (penyunting). *Clinical Methods: The History, Physical, and Laboratory Examinations* (dalam bahasa Inggeris). Butterworths. ISBN 9780409900774. PMID 21250143.
4. ↑  "Embryo Images Online" (dalam bahasa Inggeris).
Koordinat: 5°33′13″N 95°19′1.9″E﻿ / ﻿5.55361°N 95.317194°E﻿ / 5.55361; 95.317194

**Masjid Raya Baiturrahman** ialah sebuah masjid besar yang terletak di tengah-tengah kota Banda Aceh, provinsi Aceh, Indonesia. Masjid ini merupakan satu tanda penting agama dan kebudayaan orang Aceh, terutamanya kerana masjid ini terlepas daripada kemusnahan besar yang berlaku di Aceh semasa tsunami tahun 2004.

Sejarah
-------

Masjid Raya Baiturrahman sekitar tahun 1910-30
Masjid direka seorang ahli seni bina Itali dan dibina pentadbiran kolonial Belanda sebagai tanda perdamaian berikutan kemusnahan masjid lama oleh Belanda semasa berlakunya Perang Aceh. Pembinaan masjid bermula pada tahun 1879 dan selesai pada tahun 1881. Masjid terlepas daripada kemusnahan besar-besaran Banda Aceh semasa berlakunya tsunami pada tahun 2004.

Seni bina
---------

Seni reka masjid menggabungkan pengaruh kolonial dan Mughal India. Bentuknya tidak berapa berbeza daripada seni reka. Mahupun masjid ini menjadi tanda Banda Aceh dan keunikan kebudayaan Aceh, ia menggabungkan hanya sedikit ciri Aceh tradisional.

Lihat juga
----------

* Indonesia
* Seni bina Indonesia
* Seni bina Islam
* Islam di Indonesia
* Senarai masjid di Indonesia
* Senarai masjid
* Senarai masjid di Asia

Rujukan
-------

* Oey, Eric M. *Sumatra*. Periplus Editions (HK) Ltd. 1996.
* Mesjid Besar Baiturrahman

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Masjid Raya Baiturrahman*** |

* Masjid Raya Baiturrahman
**Permainan adu nasib** merujuk kepada jenis permainan yang mana hasilnya sangat dipengaruhi oleh alat perawakan, serta di mana pemain mungkin mempertaruhkan atau tidak wang ataupun apa saja yang bernilai. Alat perawakan yang lazim digunakan termasuklah dadu, gasing, daun terup, slot online, roda rolet ataupun bebola bernombor yang dicabut daripada bekas. 

Sebarang bentuk permainan adu nasib yang melibatkan pertaruhan nilai wang adalah judi. Oleh itu, kesemua jenis perjudian adalah permainan adu nasib, tetapi tidak semua permainan adu nasib adalah perjudian.

Perjudian dikenal pasti wujud pada hampir kesemua lapisan masyarakat, walaupun banyak negara telah menguatkuasakan undang-undang larangan judi. Masyarakat pada zaman dahulu menggunakan tulang kambing biri-biri sebagai dadu. Sesetengah orang membentuk tabiat ketagihan berjudi sehingga sanggup mempertaruhkan walaupun makanan, pakaian serta tempat tinggal untuk terus berjudi.

Sesetengah permainan adu nasib mungkin melibatkan pengetahuan kemahiran permainan. Ia adalah benar di mana pemain perlu membuat keputusan berdasarkan pengetahuan yang lepas atau yang tidak lengkap, seperti permainan poker dan blackjack. Perbezaan antara 'nasib' dan 'kemahiran' adalah relevan memandangkan sesetengah negara mengharamkan atau setidak-tidaknya mengawal permainan adu nasib, manakala permainan adu kemahiran pula tidak diharamkan.

Lihat juga
----------

* Judi
* Teori kebarangkalian
* Permainan adu kemahiran

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
**Ikan Debam Belang Mata**  atau juga dikenali sebagai ikan Debam, Dengkis, atau Gebang ialah sejenis ikan air masin dari keluarga Acanthuridae yang terdapat di Malaysia. Ia merupakan ikan tropika yang dinamakan oleh Richardson pada tahun 1843.

Ikan Debam Belang Mata ditangkap secara komersial dan dijadikan dijual sebagai makanan.

Gambaran
--------

Ikan Debam Belang Mata bersaiz sekitar 35.0 cm kedua jantina; (Ref. 9710); berat tertinggi direkodkan: 900 g (Ref. 3132) Ikan Debam Belang Mata tinggal di kawasan berhampiran terumbu karang pada kedalaman sekitar 22 - 91 m (Ref. 57178) 

Ia terdapat di kawasan tropika dengan julat antara 22°N - 30°S, 91°E - 167°W. Ia boleh didapati di Pasifik Barat di Filipina, Indonesia, Malaysia, dan barat laut Australia.

Ia memiliki ridip keras dorsal belakang antara 8 - 9; duri lembut belakang antara 25-26; duri dubur 3; duri lembut dubur 23 - 24. Warna diawet perang; bahagian kepala terdapat celoreng putih dihadapan mata; hujung ridip pektoral lebih cerah berbanding pangkal; bahagian atas ingsang terbuka dengan tompokan perang gelap kabur memanjang; warna perang gelap mengelilingi duri belakang kaudal; pangkal ridip kaudal putih. Anterior gill rakers 16-18; posterior 21-23.

Rujukan
-------

 1. ↑  "Common name of Acanthurus grammoptilus". Diarkibkan daripada yang asal pada 2017-08-21. Dicapai pada 2017-08-21.
2. 1 2  *Acanthurus grammoptilus* at www.fishbase.org.
 
* Froese, Rainer; Pauly, Daniel (2008). "*Acanthurus grammoptilus*" di FishBase. versi December 2008.

Pautan luar
-----------

* Carian gambar di Google.
Filem **Perawan Malam** merupakan sebuah filem Melayu yang diterbitkan di Malaysia pada 1988.**slot dana** Filem Perawan Malam diterbitkan dalam bentuk filem warna.

Filem Perawan Malam mula ditayangkan pada 1988 di pawagam seluruh negara. Menampilkan Dharma Harun Al Rashid, Salih Yaacob, Rosyam Nor, Ziela Jalil dan ramai lagi.

Pengarah
--------

Filem Perawan Malam diarah oleh pengarah Datuk Aziz Sattar pada 1988.

Ringkasan
---------

Mengisahkah tiga orang sekawan, Kamal, Kamis & Kamil, yang menjumpai Pontianak semasa perkhemahan di dalam hutan. Tengkuk Pontianak itu telah dipaku oleh Kamal dan ia berubah menjadi seorang perempuan cantik. Kamal menamakan perempuan itu ‘Perawan’. 

Perawan telah dibawa pulang oleh mereka untuk diajarkan supaya menjalani kehidupan seperti manusia. Walau bagaimanapun, Perawan masih tetap mempunyai sifat-sifat Pontianak seperti mengghaibkan diri & menghisap darah. Banyak kejadian-kejadian yang menyeramkan telah menimpa Kamal & kawan-kawannya. 

*

Pelakon
-------

* Dharma Harun Al Rashid sebagai Kamal
* Salih Yaacob sebagai Kamil
* Rosyam Nor sebagai Kamis
* Ziela Jalil sebagai Perawan
* Suhaina Yahya sebagai Kalsom
* Lily Patra sebagai Kamsiah
* Aziz Sattar sebagai Bapa Kalsom
* Hasnah Ibrahim sebagai Emak Kalsom
* Wazata Zain sebagai Pemandu Teksi
* Imuda sebagai Lelaki Lembut di pondok telefon (Pelakon Undangan)

Lagu
----

*

Pencapaian
----------

1.

Lihat juga
----------

* Perawan Malam

Pautan luar
-----------

*
**Bahasa Bawean** merupakan rumpun daripada Bahasa Madura, kerana perkataan dasarnya berasal daripada bahasa ini, namun telah banyak bercampur aduk dengan perkataan Bahasa Melayu dan Inggeris juga Bahasa Jawa serta Bahasa Banjar kerana ramai orang Bawean yang bekerja atau berhijrah ke sekitar Kepulauan di Indonesia seperti Pulau JawaKalimantan, ke Malaysia dan juga [nolleh

Bahasa ini dituturkan di Pulau Bawean, Gresik, Malaysia dan Singapura. Intonasi orang Bawean mudah dikenali di kalangan penutur bahasa Madura. Untuk perbandingan yang mudah, Bahasa Bawean dan Bahasa Madura adalah seperti Bahasa Melayu dan Bahasa Indonesia, sama tapi tidak serupa.

Perbandingan dengan bahasa Melayu
---------------------------------

Bahasa Bawean juga banyak yang sememangnya sama dengan Bahasa Melayu, contohnya:

* Dapur(baca : Depor) = Dapur
* Kanan = Kanan
* Banyak(baca : benyyak) = Banyak
* Masuk = Masuk
* Suruh = Suruh

Perbezaan imbuhan di depan, contohnya:

* Ngakan = Makan
* Nginum = Minum
* Ngarangkak = Merangkak

Huruf 'y' biasanya ditukar ke huruf 'j' seperti:

* Bajar(baca : Bejer) = Bayar
* Lajan(baca : Lajen) = Layan
* Sembajang(baca : Sembejeng) = Sembahyang

Huruf 'w' di pertengahan pula ditukar ke huruf 'b' seperti:

* Babang(baca : Bebeng)= Bawang
* Jaba(baca : Jebe) = Jawa

Perbandingan dengan bahasa Jawa
-------------------------------

Perkataan yang sama dengan bahasa Jawa:

Bahasa Jawa = Bahasa Bawean

* Kadung = Kadung (Bahasa Melayu = Terlanjur)
* Peteng = Peteng (Bahasa Melayu = Gelap)

Huruf 'w' di pertengahan pula ditukar ke huruf 'b' seperti:

Bahasa Jawa ~ Bahasa Bawean

* Lawang = Labang(baca Labeng) (Bahasa Melayu = Pintu)

Huruf 'y' di pertengahan pula ditukar ke huruf 'j' seperti:

* Payu = paju (Bahasa Melayu = Laku)

Perbandingan dengan bahasa Banjar
---------------------------------

Perkataan yang sama dengan bahasa Banjar:

Bahasa Banjar = Bahasa Bawean

* Mukena = Mukenna (Bahasa Melayu = Telekung Sembahyang)
* Bibina = Bebine (Bahasa Melayu = Perempuan)

Perbandingan dengan Bahasa Tagalog
----------------------------------

Bahasa Bawean = Bahasa Tagalog

* Apoy = Apoy (Bahasa Melayu = Api)
* Elong = Elong ;penggunaan e taling (Bahasa Melayu = Hidung)
* Mate = Mamate (Bahasa Melayu = Mati)

Contoh lain
-----------

* *Eson terro ka be'na* = saya sayang kamu (*Eson* tidak diucapkan di Pulau Madura)
* *Bhuk, bedhe berrus?* = Buk, ada sikat? (*berrus* dari kata *brush*)
* *Ekalakaken* = ambilkan (di Madura *ekala'aghi, ada pengaruh Jawa kuno di akhiran* -aken*).*
* *Silling* = langit-langit (dari kata *ceiling*)
* *ghibe roak* = bawakan tu

Rujukan
-------

* Rencana Bahasa Madura di Wikipedia Bahasa Indonesia
**Bazli Hazwan bin Che Osman** dilahirkan pada  (1984-09-08) 8 September 1984 (umur 39). Beliau yang lebih dikenali sebagai *Bazli* merupakan satu-satunya anggota asal UNIC yang masih bertahan sehingga kini yang merupakan kumpulan penyanyi Malaysia yang menyampaikan lagu berirama nasyid. Dilahirkan di Perlis dan dibesarkan di Kota Tinggi, Johor. Merupakan graduan lulusan diploma Al-Quran & Sunnah dari Kolej Universiti Islam Antarabangsa Selangor atau lebih dikenali sebagai KUIS. Beliau pernah melanjutkan pelajaran di Universiti Al-Azhar, Mesir dalam Ijazah Usuluddin.

Beliau juga merupakan anak sulung daripada 8 adik-beradik di mana mempunyai 5 orang lelaki dan 3 orang perempuan. Berasal dari keluarga pendidik, beliau turut berbakat dalam mengubah lirik lagu dalam album UNIC itu sendiri dengan menambahkan perkataan **Di** di depan bait ayat **Atas Nama Cinta**.

Pautan luar
-----------

* Bazli Hazwan di Facebook
* Bazli Hazwan di Instagram
* Bazli Hazwan di TikTok
* Bazli Hazwan di Twitter
* Saluran YouTube Bazli Hazwan

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
''''***Palaniswamy***, lebih dikenali dengan nama pentasnya **Sivakumar** (lahir 27 Oktober 1941), ialah seorang artis visual India dan bekas pelakon yang telah melakonkan pelbagai peranan utama dan sokongan di filem tamil dan siri televisyen.Dia membuat penampilan sulung dalam lakonan melalui filem arahan A. C. Trilogchander, Kakkum Karangal (1965). Dia telah berlakon dalam lebih 190 filem dalam bahasa Tamil. Beliau telah memenangi tiga Anugerah Filmfare India Selatan dan dua Anugerah Filem Negeri Tamil Nadu.Anak beliau Surya Sivakumar dan [[Karthi Sivakumar] merupakan pelakon terkenal di industri filem tamil. 
​==kerjaya==
Palaniswamy membuat penampilan sulungnya dalam Kakkum Karangal (1965) dengan pelakon S. S. Rajendran. Beliau telah menukar namanya ke Sivakumar apabila dia memasuki industri perfileman.

Filem terkenal lakonan Sivakumar termasuk Saraswati Sabatham (1966), Kandhan Karunai (1967), Thirumal Perumai (1968), Uyarndha Manithan (1968), Rosappu Ravikkaikari (1979), dan filem arahan K. Balachander yang sangat terkenal Sindhu Bhairavi (1985).

Dia juga terkenal kerana berlakon dalam siri TV terkenal seperti Chithi dan Annamalai

Rujukan
-------

[[Kategori:Pelakon India]

1. 1 2  "Sivakumar not hospitalised". 1 November 2012. Diarkibkan daripada yang asal pada 16 October 2013. Dicapai pada 27 November 2016.
2. ↑  "Tamil Cinema news – Tamil Movies – Cinema seithigal". Maalaimalar. Diarkibkan daripada yang asal pada 3 September 2014. Dicapai pada 27 November 2016.
3. ↑  Raman, Mohan V. (25 October 2016). "Art of the matter". *The Hindu*. Diarkibkan daripada yang asal pada 10 August 2020. Dicapai pada 2 November 2023.
4. ↑  "சிவகுமாரின் முதல் படம் காக்கும் கரங்கள்" [Kaakum Karangal, Sivakumar's first film]. *Maalai Malar* (dalam bahasa Tamil). 7 March 2014. Diarkibkan daripada yang asal pada 5 October 2015. Dicapai pada 2 November 2023.
**Abu Bakar Ahmad** atau lebih dikenali sebagai **Tawil** (30 November 1952 – 23 Julai 2021) merupakan seorang pelakon lelaki Malaysia. Beliau terkenal menerusi watak lakonannya sebagai Tawil dalam filem *Prebet Lapok* (1979) arahan Aziz Sattar.

Kerjaya
-------

Tawil memulakan kerjaya lakonan dengan menjayakan persembahan pentas dan bangsawan seawal usia 19 tahun. Beliau juga pernah bergiat aktif sebagai pengacara sekitar 1970-an dan 1980-an. Beliau mula dikenali apabila melakonkan watak penting sebagai Tawil dalam filem *Prebet Lapok* (1979) arahan Aziz Sattar. Sejak itu, beliau terus mengambil nama wataknya sebagai nama pentas. Sepanjang kerjayanya dalam bidang lakonan, beliau telah membintangi 500 drama, telefilem, filem, teater dan bangsawan. Tawil membuat penampilan terakhir dalam kerjaya lakonan pada 2013 menerusi telefilem *Taubat Seorang Samseng* lakonan Soffi Jikan yang mana beliau memegang watak sebagai Bakri, bapa kepada Rokiman lakonan Sofi.

Kematian
--------

Beliau meninggal dunia pada 23 Julai 2021 akibat sesak nafas di kediamannya di Projek Perumahan Rakyat (PPR), Sri Aman, Kepong, Kuala Lumpur pada jam 2:15 pagi di usia 68 tahun. Jenazahnya dikebumikan di Tanah Perkuburan Islam Jalan Ipoh pada hari yang sama. Beliau meninggalkan isteri, Azah Abdul Kahar, anak-anak serta cucu-cucu.

Rujukan
-------

1. 1 2 3 4  Hanisah Selamat (23 Julai 2021). "Seniman veteran, Tawil meninggal dunia". Kosmo!. Dicapai pada 16 Ogos 2021.
2. 1 2 3 4  "Bintang filem Prebet Lapok, Tawil meninggal dunia akigat sesak nafas". mStar Online. 23 Julai 2021. Dicapai pada 16 Ogos 2018.
3. ↑  Sudirman Mohd Tahir (23 Julai 2021). "Tawil meninggal dunia pagi Jumaat". Harian Metro. Dicapai pada 16 Ogos 2021.

Pautan luar
-----------

* Abu Bakar Ahmad di Pangkalan Data Filem Internet (IMDb)

|  |  |
| --- | --- |
| Ikon tunas | Rencana berkenaan biografi ini ialah rencana tunas. Anda boleh membantu Wikipedia dengan mengembangkannya. |

* l
* b
* s

|  |  |
| --- | --- |
| Ikon tunas | Rencana berkenaan pelakon ini ialah rencana tunas. Anda boleh membantu Wikipedia dengan mengembangkannya. |

* l
* b
* s

|  |  |
| --- | --- |
| Ikon tunas | Rencana biografi berkaitan orang Malaysia ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Tarian Bedara VeshaTarian Bedara Vesha
Tarian **Bedara Vesha** adalah tarian rakyat yang dilakukan hari sebelum malam Holi di bandar Sirsi di Karnataka. Ia juga dikenali sebagai 'Tarian Pemburu'. Penduduk Sirsi menyambut Holi dengan tarian rakyat yang unik ini setiap selang setahun. Ia menarik ramai orang dari bahagian yang berlainan di negeri ini sepanjang semua lima hari Holi.

Sejarah
-------

Tarian ‘Bedara Vesha’ adalah tarian rakyat yang unik dengan legenda selama 300 tahun. Menurut legenda, selepas pemerintahan 'Raja Vijayanagar', Sirsi (ketika itu Kalyanapattana) dan kawasan-kawasan India selatan telah diambil alih dan diperintah oleh dinasti Sonda.

Di rantau Sonda, terdapat ancaman serangan tentera Islam. Dalam usaha untuk melindungi mereka, raja melantik 'Malleshi', seorang anak muda dari masyarakat Beda dan pahlawan di Empayar Vijaynagar.

Pada mulanya, Malleshi menjalankan kerja dengan baik, tetapi kemudian, beliau menjadi pengacau dan kaki perempuan. Dia mahu berkahwin Rudrambika, yang merupakan anak perempuan pemimpin tempatan Dasappa Shetty. Dasappa Shetty berani dan tidak takut; demi kepentingan masyarakat, dia berkahwin dengan Malleshi.

Satu malam Holi, ketika Malleshi sedang menari, Rudrambika melemparkan asid pada matanya yang menjadikan dia buta. Dia kemudian cuba mengejar Rudraambika untuk membunuhnya tetapi telah ditangkap oleh 12 penduduk kampung dan dibakar hidup-hidup. Ketika itu, penduduk kampung mengamalkan 'Sati' (upacara di mana isteri membakar dirinya dalam api pengebumian suaminya)

Demi menghargai pengorbanan Rudrambika ini, 'Bedara Vesha' telah dimulakan dan dilakukan sehingga ke hari ini.

Bagaimana ia dilakukan?
-----------------------

Tarian Pemburu dimalkan selama sebulan sebelum persembahan sebenar. Artis dihiasi dengan bulu merak, misai, baju kapas merah, buah, perisai dan pedang.

Lokasi ia terdapat
------------------

‘Bedara Vesha’ dipersembahkan di bandar Sirsi di Karnataka. Satu lagi tarian rakyat yang dikenali sebagai ‘Dollu Kunitha’ juga dipersembahkan semasa Bedara Vesha.

Bentuk modern
-------------

Hampir 50 artis solo mempersembahkan tarian pemburu dengan tiupan wisel dan kumpulan pemalu gendang.

Rujukan
-------

1. ↑  The Celebration of Holi
2. ↑  "A unique folk dance". thehindu.com. 18 November 2016. Dicapai pada 23 March 2017.
3. ↑  ಶಿರಸಿಯಲ್ಲಿ ಬೇಡರ ವೇಷ, ಹೋಳಿ ವಿಶೇಷ
4. ↑  A unique folk dance - The Hindu
5. ↑  "Sirasiyalli disguised as offensive expression, Holi special". kannada.oneindia.com. 5 March 2015. Dicapai pada 23 March 2017.
Dalam lingkungan beberapa juta tahun, cahaya dari bintang cerah akan memasak awan molekul yang mengandungi gas dan debu ini. Awan ini berpisah daripada Nebula Carina. Bintang yang baharu terbentuk dapat kelihatan berhampirannya. Imej-imej bintang tersebut menjadi merah akibat pengutamaan serakan cahaya biru oleh debu. Imej ini menjangkau tempoh lebih kurang dua tahun cahaya dan diambil oleh Teleskop Angkasa Hubble dalam tahun 1999.
**Awan molekul**, juga dikenali sebagai **semaian najam** sekiranya pembentukan bintang berlaku di dalamnya, merupakan sejenis awan antara najam yang kemampatan dan saiznya membolehkan pembentukan molekul. Molekul yang terbentuk lazimnya molekul hidrogen (H2).

Hidrogen dalam bentuk molekul sukar dikesan melalui pemerhatian radio dan inframerah, justeru molekul yang sering digunakan bagi mengesan kehadiran H2 ialah karbon monoksid (CO). Nisbah antara luminositi CO dan jisim H2 difikirakan malar, mahupun tanggapan ini diragui di dalam galaksi-galaksi lain.

Nota
----

1. ↑  Craig Kulesa. "Overview: Molecular Astrophysics and Star Formation". *Research Projects*. Dicapai pada September 7, 2005.

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
***Grand Theft Auto: The Ballad of Gay Tony*** ialah yang kedua daripada dua pek pengembangan episod yang tersedia untuk permainan video 2008 Grand Theft Auto IV, yang dibangunkan oleh Rockstar North dan diterbitkan oleh Rockstar Games. Ia merupakan pek pengembangan keempat dalam siri Grand Theft Auto, dan keseluruhan ansuran keempat belas. Permainan ini dikeluarkan secara individu untuk Xbox 360 pada 29 Oktober 2009, dan untuk PlayStation 3 dan Microsoft Windows pada 13 April 2010, sebagai sebahagian daripada pakej tersendiri berasaskan cakera bertajuk Grand Theft Auto: Episod dari Liberty City, yang juga mengandungi Grand Theft Auto: The Lost and Damned dan tidak memerlukan permainan asas untuk dimainkan. Microsoft menambah Episod daripada Liberty City ke senarai keserasian ke belakang untuk platform Xbox One pada Februari 2017.

Rujukan
-------

1. ↑  Gibson, Ellie (23 July 2009). "New GTAIV DLC gets release date News // Xbox 360 /// Eurogamer - Games Reviews, News and More". Eurogamer. Dicapai pada 6 August 2009.
2. ↑  Miller, Greg (18 March 2010). "Grand Theft Auto: Episodes from Liberty City Gets Delayed – PlayStation 3 News at IGN". Ps3.ign.com. Diarkibkan daripada yang asal pada 22 May 2012. Dicapai pada 8 April 2011.
3. ↑  "Take-Two Interactive Software, Inc. Reports Second Quarter Fiscal 2009 Financial Results". Take Two. 26 May 2009. Diarkibkan daripada yang asal pada 30 May 2009. Dicapai pada 27 May 2009.
Koordinat: 3°11′06″N 101°36′15″E﻿ / ﻿3.185075°N 101.604199°E﻿ / 3.185075; 101.604199

**Sekolah Menengah Kebangsaan Bandar Sri Damansara 1** atau ringkasnya dikenali sebagai **SMK Bandar Sri Damansara 1** merupakan sebuah sekolah menengah kebangsaan yang terletak di Selangor, Malaysia. Sekolah ini terletak di Jalan Persiaran Perdana dalam kawasan perbandaran Bandar Sri Damansara dalam Daerah Petaling. SMK Bandar Sri Damansara 1 merupakan salah satu sekolah yang terletak di bawah authoriti Pejabat Pendidikan Daerah (PPD) Petaling Utama.

Kod sekolah bagi SMK Bandar Sri Damansara 1 ialah BEA8659. Status sekolah ini merupakan sekolah yang terletak di kawasan bandar dan merupakan sekolah kerajaan. Pada Julai 2021, SMK Bandar Sri Damansara 1 memiliki jumlah keseluruhan pelajar sebanyak 1390 orang. Ia terdiri daripada pelajar lelaki dan pelajar perempuan. Terdapat sebanyak 95 orang guru yang bertugas di SMK Bandar Sri Damansara 1 pada bulan Julai 2021.

Rujukan
-------

1. ↑  
"Peta Sekolah Menengah Kebangsaan Bandar Sri Damansara 1". *MyGeoMap*. Jabatan Ukur dan Pemetaan Malaysia. Dicapai pada 25 Februari 2023.
2. 1 2 3 4  "Senarai Sekolah Rendah dan Menegah Jun 2021". Kementerian Pendidikan Malaysia. 30 November 2021. Diarkibkan daripada yang asal (XLXS) pada 24 September 2022. Dicapai pada 30 Disember 2023.
3. 1 2  "Sekolah Menengah Kebangsaan Bandar Sri Damansara 1, Kuala Lumpur". *APAC Directory* (dalam bahasa Inggeris). Dicapai pada 15 Februari 2024.

Pautan luar
-----------

* Blog Galeri SMK Bandar Sri Damansara 1
**Iskandar Syah Ismail** adalah seorang Doktor Badut(*Clown Doctor*), penterjemah sambilan dan juga penulis yang kreatif dan aktif. Beliau adalah pengasas yang menubuhkan pertubuhan amal Red Bubbles.

RED BUBBLES atau nama lainnya Persatuan Penghibur Kanak-kanak Buih Merah KL & Selangor adalah sebuah Pertubuhan Bukan Kerajaan (NGO) yang ditubuhkan sekitar April 2011. Ia berdaftar bawah Jabatan Pendaftaran Pertubuhan dengan nombor pendaftaran: 2095-11-WKL. Misi Red Bubbles adalah bagi menghibur pesakit kanak-kanak di hospital terutamanya kanak-kanak pesakit kanser.

Pendidikan
----------

Iskandar Syah Ismail memegang Ijazah Sarjana Muda dalam Kejuruteraan Kimia di Universiti Bradford, England. Pada tahun 2003 beliau menghadiri kursus Caring Clown di Clown Camp di Universiti Wisconsin-La Crosse, Amerika Syarikat.

Pada tahun 2005, sekali lagi beliau ke Maine, Amerika Syarikat bagi berguru dengan Avner Eisenberg dan Julie Goell dalam bidang Eccentric Performing.

Dan pada tahun 2013, beliau mendalami ilmu theatre clowning daripada Aitor Basauri.

Kerjaya
-------

Beliau memulakan kerjaya sebagai Doktor Badut sejak tahun 2004.

Di samping itu, beliau juga terlibat dalam aktiviti menterjemah buku. Antara buku yang beliau terjemah ialah:

* Leaving Microsoft to Change The World (Terbitan PTS Professional Publishing Sdn Bhd Oktober 2011)
* Huyan dan Mimpy (Terbitan PTS Litera Utama Sdn Bhd November 2011)

Kerja Amal
----------

Selain daripada itu, beliau juga mengusahakan projek perpustakaan di rumah anak yatim sejak tahun 2008. Sehingga kini sebanyak 19 buah perpustakaan di rumah anak yatim sudah ditubuhkan di seluruh Malaysia.

Rujukan
-------

1. ↑  "Doktor badut". Diarkibkan daripada yang asal pada 2013-09-18. Dicapai pada 2013-12-08.
2. ↑  Lupa sejenak kesakitan.
3. ↑  TheStar Clowning for Health. Capaian 18 Februari 2013
4. ↑  Leaving Microsoft to Change the World | Portal PTS Diarkibkan 2013-12-11 di Wayback Machine. Capaian 18 Februari 2013
**Sekolah Menengah Kebangsaan Bandar Baru Sentul** merupakan sebuah Sekolah Menengah Kebangsaan yang terletak di Bandar Baru Sentul, Kuala Lumpur.

Pada 2013, Sekolah Menengah Kebangsaan Bandar Baru Sentul memiliki 69 buah kelas yang menempatkan 913 pelajar lelaki dan 876 pelajar perempuan, menjadikan jumlah keseluruhan murid seramai 1789 orang. Ia mempunyai seramai 143 orang guru.Ogos 2013

Sejarah
-------

Sekolah ini ditubuhkan pada 1 Disember 1989. Ia bermula dengan hanya 14 orang tenaga pengajar, 290 orang pelajar dan 7 buah kelas. SMK Bandar Baru Sentul pada asalnya menumpang di bangunan SK Bandar Baru Sentul. Ia berpindah ke bangunan sendiri pada hujung tahun 1990.

SMK Bandar Baru Sentul dirasmikan pada 19 Jun 2000 oleh wakil YB Menteri Pendidikan Yang Berbahagia Tn Hj Rafie bin Mahat, Timbalan Ketua Pengarah Pendidikan, Kementerian Pendidikan Malaysia pada masa itu.

Pada asalnya, SMK Bandar Baru Sentul mempunyai 3 blok 4 tingkat, satu blok bengkel KH dan satu blok kantin. Pada tahun 2001, Blok D telah siap dibina dengan 11 kelas, 2 makmal komputer , 1 bilik gerakan dan 1 dewan terbuka. Pada tahun 2011 pula bangunan Blok E dinaikkan menempatkan 8 buah kelas, sebuah pejabat, 3 buah bengkel KH, dan sebuah bengkel Rekacipta. Sebuah gelanggang bola tampar dan sebuah surau juga disiapkan pada tahun sama.

Sekolah ini telah diterajui oleh 8 orang pengetua sehingga kini iaitu:

1. Tn Hj Abdul Kahar Abdul Kadir (1989 - 1991)
2. Pn Hjh Habibah Abd Aziz (1991 - 1995)
3. Pn Hjh Aminah Ishak (1995 - 1997)
4. Pn Hjh Rusnah Hassan (1998 - 2001)
5. Pn Hamidah Abd Latif (2003 - 2008)
6. Pn Hjh Faridah Salleh (2008 - 2014)
7. Pn Amnah Adam (2014 - 2018)
8. Pn Nor' Aziah Ghazali (2018 - 2022)
9. Cik Suzana Khumariah Zainal Abidin (Kini)

Pencapaian
----------

ETOS SMK Bandar Baru Sentul terdiri daripada ETOS Bola Baling dan ETOS Gamelan.

Alamat
------

Sekolah Menengah Kebangsaan Bandar Baru Sentul
Bandar Baru Sentul, Kuala Lumpur
Telefon = 03-40414566
Fax = 03-40433381
wea0217@moe.edu.my

Pautan luar
-----------

* Sekolah Menengah Kebangsaan Bandar Baru Sentul.